**Procurorul General al României,**

Bulevardul Libertății 12, București 030167

**Domnule Procuror General al Parchetului de pe lângă**

**Înalta Curte de Casație și Justiție,**

**Domnule Alex Florin Floranța,**

Subsemnata **av. Poroșnicu Gianina-Vera**, avocat în Baroul de Avocați Iași, tel. 0763.111.111, mail: contact@porosnicugianina.ro, cu sediul principal în Iași, str. Elena Doamna, nr. 39 A, suspectă în dosarul nr. 27/259/P/2024 al Parchetului de pe lângă Curtea de Apel Iași, prin prezenta, **vă sesizez cu privire la fapta purtătorului de cuvânt al Parchetului Curții de Apel Iași, dna. proc. Adina Bocai.**

Sesizarea mea a fost făcută, deopotrivă, către CSM, Procurorul General al Parchetului Curții de Apel Iași, dna. proc. Mihaela Pamfil, Comandantul Poliției Județului Iași, dl. Chestor Costel Gîtlan, iar subsemnata am făcut plângere penală la Parchetul de pe lângă Înalta Curte de Casație și Justiție pentru fapta de „divulgarea secretului profesional”, prev. de art. 227 C.P.

Astfel, dna. proc. Adina Bocai, în calitate de purtător de cuvânt al Parchetului Curții de Apel Iași, a dat informații cu privire la dosarul subsemnatei încă din faza în care urmărirea penală era începută *in rem*, așa după cum se poate vedea foarte ușor în captura din corespondența de pe WhatsApp, purtată de aceasta cu ziaristul Constantin Mazilu, care are un ziar online în Iași („Dezvăluirea.ro”) și care este chiar **DENUNȚĂTORUL** din dosarul subsemnatei, dosar nr. 27/259/P/2024 al Parchetul Curții de Apel Iași, dosar care are ca obiect fapte de „evaziune fiscală”.

Calitatea de suspect în acest dosar, subsemnata am avut-o începând cu data de 12.11.2024 (depun Procesul-verbal de comunicare a drepturilor și obligaților).

Întrucât i-am intentat acțiuni civile la Tribunalul Iași pentru articolele defăimătoare scrise la adresa mea, referitor la acuzațile din acest dosar, articole în care erau expuse cifre, date din Raportările ANAF, etc. (adică date din anchetă!!!), ziaristul Constantin Mazilu s-a apărat, susținând în acțiunea sa civilă că toate informațiile le are de la purtătorul de cuvânt, dna. proc. Adina Bocai, și a depus acest înscris, prin apărător ales (atașez captură conversație, în care consemnările îmi aparțin).

Chiar de la avocatul lui Constantin Mazilu, dl. av. Iulian Gafon, din Baroul de Avocați Iași, am aflat că există o continuare a acestei discuții, iar **corespondența dintre denunțătorul** din dosarul subsemnatei, dosar nr. 27/259/P/2025 al Parchetului Curții de Apel Iași și **purtătoarea de cuvânt** este mult mai amplă **(!!!)**. Rezultă din conținutul convorbirii **o complicitate și o amiciție** a celor doi, ceea ce mă determină să spun că este, clar, o practică a dnei. proc. Adina Bocai, aceea de a da informații din dosare, fără control și fără aprobarea șefului Parchetului Curții de Apel Iași, fără a respecta Regulamentul cu privire la cereri scrise și aprobări obținute tot în scris, etc.

De asemenea, dl. av. Iulian Gafon mi-a confirmat verbal că absolut toate cifrele și informațiile, în general, din articolele lui Constantin Mazilu (adică numărul de acte materiale, prejudicu, etc.) au fost obținute prin mesaj criptat, pe WhatsApp, de la dna. proc. Adina Bocai.

Aceasta a cerut, după cum se poate observa din corespondență, să rămână secret între cei doi „gestul ei de amiciție”, semnul complicității: „: ))”, egal zâmbet.

Va fi în sarcina anchetei penale să stabilească restul discuției de pe WhatsApp, dar și a discuției telefonice dintre cei doi. Cert este că **dețin** **proba indubitabilă** că dna. proc. Adina Bocai a divulgat scretul profesional și a manifestat o ingerință de nepermis în securitatea unor astfel de date.

Dosarul se află în prezent în faza de urmărire penală, iar subsemnata am, la această dată, calitatea de suspect. Astfel de informații au apărut în întreg mediul online. După apariția în ziarul „Dezvăluirea.ro” a multor date concrete din dosar, au putut prelua informațiile și alte ziare online, locale și naționale, aducându-mi-se prejudicii de imagine, drept pentru care mă voi constitui parte civilă în procesul penal pe care i l-am intentat dnei. proc. Adina Bocai, procuror în cadrul Parchetului Curții de Apel Iași, procuror cu experiență și care s-a dedat la fapte, depotrivă, ilegale și imorale, de-a dreptul indezirabile (termenul este folosit frecvent de CEDO, atunci când vrea să califice cele mai grave fapte penale pe care le poate săvârși o persoană).

Vă rog să dispuneți a se face, de urgență, verificări în ce circumstanțe dna. procuror și-a permis să dea astfel de informații secrete din cauza subsemnatei și care este, în concret, persoana de la care a solicitat respectivele informațiile, în cele 20 de minute de asteptare, până la redirecționarea mesajului primit (vă rog să lecturați atent conversația).

Datele nu putea fi furnizate decât de către procurorul de caz, dl. Lucian Mitrică sau de către cei doi polițiști delegați: dl. Comisar Pompiliu Cojocaru (Poliția Economică Iași) și dl. Inspector Ionel Vasilache (BCCO Iași).

**Faptele dnei. proc. Adina Bocai sunt de o gravitate deosebită, astfel încât, vă rog să dispuneți a se face, la cel mai înalt nivel de exigență, anchetă administrativă.**

Vă rog să observați complicitatea dialogului dintre cei doi, de fapt, o veritabilă conivență infracțională și folosirea semnelor de punctuație asociate, însemnând zâmbet ironic sau complice „: ))”.

Vă atașez, sesizarea către CSM, plângerea penală și sesizarea făcută către Procurorul General al Parchetului Curții de Apel Iași,dna. proc. Mihaela Pamfil, precum și sesizarea către Comandant Poliției Județului Iași, dl. Chestor Costel Gîtlan, căruia i-am cerut investigații proprii, existând probabilitatea ca dna. proc. Adina Bocai „să fi cules informațiile” pe care le-a divulgat, fie de la coleg, dl. proc. Lucian Mitrică, fie de la cei doi polițiști, delegați în dosarul de urmărire penală, singurii care au lucrat acte procedurale în cauză.

Vă învederez faptul că am solicitat Președintelui României să interpeleze CSM-ul, cu privire la măsurile luate în fața probelor flagrante de abatere disciplinară gravă.

Voi ieși public, pe pagina de Facebook profesională pe care o dețin (Avocat Poroșnicu Gianina-Vera), pentru a-mi sesiza confrații avocați din întrega țară, dar și pe clienții subsemnatei pentru a fi vigilenți în fașa masacrului mediatic, care se dorește chiar de către cei care trebuie să ofere garanția drepturilor și libertăților noastre: magistrații.

Voi folosi dreptul meu la exprimare, întrucât nu-mi doresc să fiu bătaia de joc a sistemului judiciar din România și folosită ca reclamă a procurorilor care își doresc prestigiu profesional.

Țin să vă fac cunoscut, de asemenea, că neregulile din acest dosar, din faza de urmărire penală, sunt extrem de numeroase, că subsemnata am cerut audiență la Procurorul Parchetului Curții de Apel Iași, semnalând pur și simplu atrocitățile (falsuri grosolane și nerespectarea normelor de procedură penală, etc.).

În altă ordine de idei, dna. proc. Adina Bocai ar fi trebuit să se abțină cu privire la subsemnata, chiar și în calitatea ei de purtător de cuvânt, având în vedere că într-un dosar de „ucidere din culpă”, în care am fost apărător al părților civile, m-am îndreptat împotriva firmei de transport pe care o avea, la acea vreme, soțul dnei. procuror, firma fiind trasă la răspundere civilă pentru despăgubiri însemnate, iar angajatul firmei, șoferul vinovat de accidentul rutier, a fost tras la răspundere penală. Sancționarea firmei (SRL) s-a fost în baza raportului comitent – prepus.

Nu pot indica numele clientului subsemnatei și nici a anul procesului, dar poate fi verificată cu ușurință această situație în istoricul firmei de transport, mai ales că a fost un accident foarte grav. Iar procesul a fost câștigat de către subsemnata, chiar și în condițiile în care soțul dnei. proc.Adina Bocai erau avocat în Baroul de Avocați Iași.

Vă învederz că urmează să fac demersuri legale și cu privire la comunicatul de presă pe care aceasta l-a întocmit, cu totală lipsă de obiectivitate, dorind să mă umilească.

Voi reveni cu restul de informații și de probe, imediat ce voi face respectivele demersuri.

Vă rog să lecturați toate înscrisurile pe care vi le trimit, însoțite de OPIS, tocmai pentru a avea reprezentarea faptelor grave.

 **Vă mulțumesc!**

 Data, Cu deosebită considerație,

 22.04.2025 Av. Gianina-Vera Poroșnicu